ZÁPISNICA

zo stretnutia Občianskej rady Radvaň v

Banskej Bystrici,

konaného dňa 17. januára 2019

**PROGRAM:**

***1.Otvorenie zasadnutia a schválenie programu*** ***2. Slovo pre hostí 3. Kontrola uznesení z poslednej OR 4. Plán akcií a podujatí na rok 2019 5. Informácie ohľadom Výboru mestských častí a spolupráce s OR 6. Voľba predsedu a podpredsedu OR 7. Prijatie a odvolanie členov OR 8. Návrhy na členstvo vo Výbore mestskej časti 9 . Informácie ohľadom participatívneho rozpočtu 10. Rôzne, diskusia 11. Záver - uznesenia***

**Prítomní členovia ORR**: A. Jankovič, G. Tokarska, M. Kamenská, A. Povinská, J. Bystran, A. Švecová, R. Miškár, V. Báťková, P. Novanský, D. Hanko, M. Kršňák, L. Lapinová, M. Vincenc, J. Moravčík , P. Rusnák, M. Lietava, N. Bieliková **Ospravedlnený:** M. Klimo **Poslanci:** S. Dluholucký, E. Karová, V. Moravčík **Hosť:** J. Odor, Ľ. Grác, M. Ondráš.

***1.Otvorenie zasadnutia***: Erika Karová, privítala všetkých prítomných na 1. zasadnutí OR v roku 2019. Zasadnutie ORR otvoril predseda OR D. Hanko, ktorý dal schváliť program zasadnutia

***2. Slovo pre hostí poslanec*** S. Dluholucký informoval OR o zložení výboru mestských častí, (ďalej len VMČ) predsedníčkou sa stala E. Karová, podpredsedom V. Moravčík a členom S. Dluholucký. E. Karová uviedla, že OR je poradným orgánom pre VMČ, ako aj o to, že v Banskej Bystrici bolo zasadnutím MsZ schválených 7 Výborov mestských častí, ktoré kopírujú volebné obvody. Taktiež informovala o tom, že bolo zriadených 11 mestských komisií. Na člena Komisie Moderná samospráva bol navrhnutý člen OR P. Rusnák. Ďalej informovala, o tom že každý VMČ bude mať tento rok k dispozícii 60 tis. € na rekonštrukcie ciest a chodníkov.

***3. Kontrola uznesení z poslednej OR***: **č. 01/12/2018** **- splnené** **č. 02/12/2018 - splnené č. 03/12/2018 - splnené č. 04/12/2018 - splnené č. 05/12/2018 - splnené č. 06/12/2018 - splnené č. 07/12/2018 - pretrváva č. 08/12/2018 - pretrváva**

***4. Plán akcií a podujatí na rok 2019***

**Erika Karová predložila členom ORR plán akcií a podujatí na rok 2019 s navrhnutými sumami, ako bol schválený na ORR na decembrovom zasadnutí a schválený VMČ.**

***5. Informácie ohľadom Výboru mestských častí a spolupráce s OR*** A. Jankovič oslovil poslancov, akou formou chcú komunikovať s OR. S. Dluholucký uviedol, že v 1. rade na zasadnutí ORR, telefonicky, cez facebook, mailom, prípadne osobným kontaktom.

Ďalej S. Dluholucký vyjadril svoje sklamanie nad nesúhlasným postojom obyvateľov Radvane, ako aj členov OR so zriadením opatrovateľskej služby pre seniorov v Radvani. A. Povinská požiadala poslanca S. Dluholuckého, o vysvetlenie, prečo neboli obyvatelia Radvane, a členovia OR oboznámení so zámerom zriadenia opatrovateľskej služby v suterénnych priestoroch obytného domu NĽŠ 15. S. Dluholucký povedal, že sa možno jedná o iný objekt. Preto boli poslanci požiadaní o preverenie zámerov mesta, o ktorý objekt vlastne ide. Erika Karová prisľúbila súčinnosť pri preverení informácií.

***6. Voľba predsedu a podpredsedu*** V mailovej komunikácii členovia OR navrhli za predsedu a podpredsedu OR p. Hanka, Jankoviča, Kamenskú, Miškára, Novanského, Rusnáka. Všetci navrhnutý kandidáti, okrem p. Hanka, Jankoviča a Miškára kandidatúru neprijali. Členovia OR v tajnom hlasovaní zvolili za predsedu OR na ďalšie volebné obdobie p. Romana Miškára a za podpredsedu OR p. Antona Jankoviča. Hlasovania sa zúčastnilo 16 členov OR, 1 člen sa zdržal hlasovania. Predseda získal 10 hlasov zo všetkých hlasujúcich a podpredseda 15 hlasov zo všetkých platných hlasov (1 hlas bol neplatný).

**Uznesenie 01/01/2019**

**ORR navrhuje VMČ č. 6 za predsedu Občianskej rady Radvaň Romana Miškára a podpredsedu Antona Jankoviča.**

***7. Prijatie a odvolanie členov OR*** V. Báťková tlmočila odkaz člena OR M. Klimu, ktorý touto cestou požiadal OR o jeho odvolanie z OR, nakoľko je pracovne vyťažený a nemôže sa pravidelne zúčastňovať zasadnutí OR. Prítomní členoviajednohlasne súhlasili s návrhom M. Klima a OR odporúča VMČ zrušenie členstva M.Klimu. Štyria občania Radvane prejavili záujem o členstvo do OR: p. M. Ondráš a L. Priehodová, Ľ. Grác a A. Ernest. Prítomní členoviajednohlasne súhlasili s návrhom prijať nových členov do OR a OR odporúča VMČ prijatie menovaných za členov ORR.

**Uznesenie 02/01/2019**

**ORR navrhuje zrušenie členstva M. Klima na základe jeho odstúpenia a navrhuje prijatie nových členov do Občianskej rady Radvaň Mareka Ondráša, Ľudmilu Priehodovú, Ľ. Gráca a Alexandra Ernesta.**

***8. Návrhy na členstvo vo Výbore mestskej časti***  Členovia OR v tajnom hlasovaní zvolili za členov VMČ P. Rusnáka (11 hlasov) a M. Kamenskú (7 hlasov).

**Uznesenie 03/01/2019**

**ORR navrhuje za členov do Výboru mestských častí č. 6 Petra Rusnáka a Miroslavu Kamenskú.**

***9 . Informácie ohľadom participatívneho rozpočtu*** E. Karová informovala prítomných o zasadnutí VMČ, na ktorom sa dohodlo, že dotácie z mesta budú čerpané cez OZ Za dôstojnú Radvaň, aj o tom, že rámcový plán akcií financovaný z dotácie na rok 2019 bol schválený – viď príloha. Ďalej vyjadrila názor, že členmi OZ Za dôstojnú Radvaň, by mali byť aj poslanci za mestskú časť Radvaň, nakoľko budú dotácie čerpané z mestského rozpočtu.



***10. Rôzne, diskusia*** R. Miškár oboznámil prítomných s termínom podávania návrhov na projekty do 11.02.2019. ORR odporučila podať znovu projekt outdoorového ihriska pre dospelých v priestoroch medzi rodinnými domami na Malachovskej ceste pred obytným domom Poľná 11 – 17. Dňa 11.03.2019 budú projekty zverejnené, dňa 25.03.2019 bude verejné zvažovanie o tých projektoch, ktoré spĺňajú stanovené kritériá. 28.03.2019 bude druhé diskusné fórum. A. Jankovič uviedol, že je potrebné vytvoriť pracovné skupiny.

A. Jankovič vyzval poslancov, aby zistili v akom štádiu sa nachádza zmluva o Dennom centre (ďalej len DC), tiež akú právnu formu bude mať DC. Keď budeme mať k dispozícii zmluvu o DC bude OR voliť členov jednotlivých komisií a pracovných skupín. A. Povinská uviedla, že je potrebné pripraviť prehľad a náplň činností, ktoré budú realizované v DC. V diskusii bol predložený návrh sprístupniť DC od parkoviska. A. Jankovič tiež uviedol, že je potrebné prehodnotiť a aktualizovať Štatút ORR, ktorý bude poskytnutý novým členom OR.

D. Hanko poďakoval členom OR za prácu v predchádzajúcom volebnom období a poprial dobrú spoluprácu s novým predsedom OR v ďalšom období.

Ďalšie stretnutie občianskej rady sa bude konať 7. februára 2019 o18:00 hod.

Zapísala: Gabriela Tokarska Overil: Miroslava Kamenská